ແມ່ຍິງ ເຄັນຢາ ອາໄສການເພາະປູກ ສາລ່າຍທະເລ ເພື່ອລ້ຽງດູຄອບຄົວ
ສາລ່າຍທະເລ ເຊັ່ນຊະນິດທີ່ເປັນສີນໍ້າຕານຂະໜາດໃຫຍ່ ແມ່ນເຕັມໄປດ້ວຍສານອາຫານ ແລະ ດີສຳລັບການບໍລິໂພກຂອງມະນຸດ. 
ແມ່ຍິງໃນເຂດຊົນນະບົດແມ່ນຊາວນາ, ນັກປະກອບກິດຈະການຂະໜາດນ້ອຍ ແລະ ນັກລົງທຶນຜູ້ທີ່ໄດ້ອຸທິດລາຍໄດ້ສ່ວນໃຫຍ່ຂອງເຂົາເຈົ້າໃສ່ຄວາມຢູ່ດີມີສຸກຂອງຄອບຄົວ ແລະ ສັງຄົມ ນັກຂ່າວຈາກເມືອງ ມອມບາຊາ (Mombasa) ອາມີນາ ຈອມໂບ (Amina Chombo) ໄດ້ໄປຢ້ຽມຢາມບັນ ດາແມ່ຍິງ ຜູ້ທີ່ເພາະປູກສາລ່າຍທະເລຢູ່ຕາມຊາຍຝັ່ງພາກໃຕ້ຂອງປະເທດ ເຄັນຢາ, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ນາງ ຊູຊີ ບາມວົວ ປູກມັນຕົ້ນ ແລະ ຜັກຊະນິດອື່ນໆຢູ່ໃກ້ບ້ານຂອງລາວ ໃນບ້ານ ຍຸມບາ ຊີຕາ, ເປັນບ້ານທີ່ຕັ້ງຢູ່ຊາຍຝັ່ງພາກໃຕ້ຂອງປະເທດ ເຄັນຢາ ແຕ່ເມື່ອນຶ່ງທົດສະວັດທີ່ຜ່ານມາ, ລາວໄດ້ຫັນໄປເຮັດກະສິກຳທາງນໍ້າເພື່ອເປັນວິທີທີ່ຈະສ້າງຊີວິດ ໃຫ້ດີກວ່າເກົ່າ ສຳລັບລາວເອງ ແລະ ຄອບຄົວຂອງລາວ ລາວ ແລະ ຄົນໃນໝູ່ບ້ານອີກ 29 ຄົນ, ເຊິ່ງສ່ວນໃຫຍ່ແມ່ນແມ່ຍິງນັ້ນ, ໄດ້ເລີ່ມກຸ່ມນຶ່ງເພື່ອປູກສາລ່າຍທະເລສຳລັບການຄ້າ ນາງ ຊູຊີ ບາມວົວ, ຄົນປູກສາລ່າຍທະເລ ໄດ້ກ່າວວ່າ “ການປູກສາລ່າຍທະເລໄດ້ຊ່ວຍໃຫ້ຂ້າພະ ເຈົ້າສາມາດຊື້ງົວ ແລະ ເອົານົມຈາກມັນ ມັນໄດ້ຊ່ວຍໃຫ້ລູກຂອງຂ້າພະເຈົ້າໄດ້ໄປໂຮງຮຽນ, ສະ ນັ້ນຂ້າພະເຈົ້າດີໃຈຫຼາຍ ບາງຄັ້ງພວກເຮົາກໍພົບຄວາມຫຍຸ້ງຍາກຍ້ອນລົມ ແຕ່ຖ້າມະຫາສະໝຸດສະຫງົບ, ແລ້ວການເພາະປູກສາລ່າຍທະເລກໍຈະດີຫຼາຍ ເມື່ອປຽບທຽບໃສ່ການເພາະປູກປະເພດອື່ນໆ ” ສາລ່າຍທະເລເຊັ່ນຊະນິດທີ່ເປັນສີນໍ້າຕານຂະໜາດໃຫຍ່ ແມ່ນເຕັມໄປດ້ວຍສານອາຫານ ແລະ ດີສຳລັບການບໍລິໂພກຂອງມະນຸດ ສາລ່າຍທະເລຍັງເປັນເຄື່ອງປຸງອາຫານເຊັ່ນດຽວກັບໃນຢາປົວພະຍາດ, ຢາຖູແຂ້ວ, ເຄື່ອງສຳອາງ ແລະ ປຸຍ ອີງຕາມໂຄງການ ບໍເກັນ (Borgen Project), ເຊິ່ງແມ່ນກຸ່ມທີ່ບໍ່ຂຶ້ນກັບພັກການເມືອງໃດທີ່ຕໍ່ສູ້ກັບຄວາມທຸກຍາກ ນາງ ບາມວົວ ເວົ້າວ່າກຸ່ມດັ່ງກ່າວ ສາມາດເກັບກ່ຽວສາລ່າຍທະເລ ທຸກໆ 45 ວັນ ການເກັບກ່ຽວສ່ວນໃຫຍ່ໃນເຂດຊາຍຝັ່ງຂອງ ເຄັນຢາ ຈະຖືກສົ່ງອອກໄປປະເທດ ແທນຊາເນຍ, ເຊິ່ງຈະຊື້ ແລະ ຂາຍມັນຕໍ່ ໃຫ້ປະເທດຕ່າງໆຄື ເດັນມາກ, ສເປນ, ຝຣັ່ງ ແລະ ສະຫະລັດ ທ່ານ ບາຄາຣີ ມະວາມວົວ, ປະທານ ແລະ ທີ່ປຶກສາຕໍ່ກຸ່ມ ຍຸມບາ ຊີຕາ ກ່າວວ່າ ການເພາະປູກສາລ່າຍທະເລ ໄດ້ພັດທະນາຊີວິດການເປັນຢູ່ຂອງບັນດາແມ່ຍິງ, ຫຼາຍຄົນໃນນັ້ນແມ່ນຖືກຈຳກັດຈາກການສຶກສາຢ່າງເປັນທາງການ ທ່ານ ບາຄາຣີ ມະວາມວົວ ທີ່ປຶກສາ ກ່າວວ່າ “ພວກເຮົາໄດ້ເລີ່ມສ້າງເຮືອນທີ່ດີກວ່າເກົ່າ ພວກເຮົາໄດ້ເກັບກ່ຽວສາລ່າຍທະເລ, ພວກເຮົາເຮັດສະບູ, ໂລຊັ້ນທາຜິວ ແລະ ຂາຍມັນ ພວກເຮົາມີແຜນ ການຫຼາຍຢ່າງໃນອະນາຄົດ ” ໄພແຫ້ງແລ້ງທີ່ສົ່ງຜົນກະທົບຕໍ່ພື້ນທີ່ສ່ວນຫຼາຍຂອງອາຟຣິກາຕາເວັນອອກ ບໍ່ໄດ້ເປັນບັນຫາຕໍ່ການເພາະປູກສາລ່າຍທະເລ ແຕ່ແມ່ ບິນຕີ ໂມຮຳເມດ, ນຶ່ງໃນຜູ້ເພາະປູກກຸ່ມ ຍຸມບາ ຊີຕາ, ໄດ້ຊີ້ໃຫ້ເຫັນສິ່ງກີດຂວາງອື່ນໆຄື ເທັກໂນໂລຈີທີ່ສະດວກສະບາຍສຳລັບການຕາກສາລ່າຍ ແລະ ພື້ນທີ່ຈຳກັດເພື່ອເກັບມ້ຽນມັນ ແມ່ ບິນຕີ ໂມຮຳມັດ ຜູ້ເພາະປູກສາລ່າຍທະເລ ກ່າວວ່າ “ພວກເຮົາຕ້ອງການວິທີທີ່ດີກວ່າເກົ່າເພື່ອຕາກສາລ່າຍໃນລະຫວ່າງລະດູຝົນ ແລະ ບໍ່ໃຫ້ມັນເສຍຖິ້ມໄປ ພວກເຮົາບໍ່ມີສາງເກັບມ້ຽນ, ພວກເຮົາບໍ່ມີໂຕະຕາກ, ສະນັ້ນພວກເຮົາອາ ໄສຕາເວັນເພື່ອຕາກມັນ ແຕ່ເວລາຝົນມາ, ມັນຈະທຳລາຍສາລ່າຍທະເລຂອງພວກເຮົາ ” ທ່ານນາງ ເອັສເຕີ ອິນໂກໂລ, ຜູ້ກຳກັບຫ້ອງການເພດ ແລະ ຊາວໜຸ່ມຂອງເມືອງ ມອມບາຊາ, ເວົ້າວ່າ ແມ່ຍິງໃນເຂດຊົນນະບົດໄດ້ປະເຊີນກັບສິ່ງກີດ ຂວາງອີກອັນນຶ່ງ ຕໍ່ທຸລະກິດຂອງເຂົາເຈົ້າ ທ່ານນາງ ເອັສເຕີ ອິນໂກໂລ ກ່າວວ່າ “ສ່ວນຫຼາຍ, ຂໍ້ມູນຈະໄປບໍ່ຮອດຂັ້ນບ້ານບ່ອນທີ່ເຂົາເຈົ້າອາ ໄສຢູ່ ສະນັ້ນ, ເຂົາເຈົ້າຈະບໍ່ຮູ້ຈັກ ກ່ຽວກັບ ໂອກາດໃນການກູ້ຢືມເງິນ ຫຼື ການຝຶກອົບຮົມການປະ ກອບກິດຈະການທີ່ຖືກສະໜອງໃຫ້ໃນເມືອງຕ່າງໆ ” ໂຄງການທົດລອງທັງຫຼາຍໃນການເພາະປູກສາລ່າຍທະເລເພື່ອການຄ້າໄດ້ເລີ່ມຂຶ້ນໃນປະເທດ ເຄັນຢາ ແລະ ແທນຊາເນຍ ໃນຊຸມປີ 1980 ການເພາະປູກສາລ່າຍທະເລໄດ້ເລີ່ມຂຶ້ນໃນໝູ່ເກາະ ຊານຊີບາ ຂອງປະເທດ ແທນຊາເນຍ ພາກພື້ນດັ່ງກ່າວໄດ້ສົ່ງອອກຜົນລະປູກມູນຄ່າ 5 ລ້ານ 2 ແສນໂດລາ ໃນປີ 2019 ອີງຕາມການລາຍງານຂອງອົງການຂ່າວ ABC, ທີ່ອ້າງອີງເຖິງຂໍ້ມູນຈາກທະນາຄານ ຊານຊີບາ ການເຕີບໂຕຂອງການເພາະປູກສາລ່າຍທະເລແມ່ນຊ້າກວ່າໃນປະເທດ ເຄັນຢາ, ແຕ່ມັນກໍລັງຕາມຂຶ້ນມາ, ຍ້ອນຜູ້ເພາະປູກຄືນາງ ບາມວົວ ນາງ ຊູຊີ ບາມວົວ ກ່າວວ່າ “ພວກເຮົາເຫັນວ່າ ການເພາະປູກສາລ່າຍທະເລແມ່ນດີ ແລະ ຕອນນີ້ພວກເຮົາແມ່ນກຳລັງບໍລິຫານມັນ ” ບັນດານັກຄົ້ນຄວ້າເວົ້າວ່າ ການເພາະປູກສາລ່າຍທະເລແມ່ນດີ ສຳລັບສິ່ງແວດ ລ້ອມ, ສະໜອງທີ່ຢູ່ອາໄສສຳລັບສິ່ງທີ່ມີຊີວິດໃນນໍ້າ ແລະ ຫຼຸດຜ່ອນຄວາມສ່ຽງຂອງການເຊາະເຈື່ອນຕາມຊາຍຝັ່ງທະເລ